Diari Oficial de la Generalitat Valenciana


Sumari del DOGV 147, del 23-02-1984 (1984/802698)

DECRET 9/1984,de 23 de gener, del Consell de la Generalitat Valenciana, pel qual s'autoritza la cessió d'ús del Pavelló d'Esports de la Font de Sant Lluis, a l'Excm. Ajuntament de València, pel termini de 20 anys.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/01/23/9/dof/vci/html**

### Dades del document

Número de DOGV
:   147

Data del DOGV
:   23-02-1984

Secció del DOGV
:   DISPOSICIONS GENERALS

Número del document
:   1984/802698


Data del document
:   23-01-1984

Organisme emissor
:   Conselleria d'Economia i Hisenda

Tipus de document
:   Decret

Decret 9/1984, de 23 de gener, del Consell de la Generalitat Valenciana, pel qual s'autoritza la cessió d'ús del pavelló d'esports de la Font de Sant Lluís a l'Excm. Ajuntament de València, pel termini de 20 anys.  
Vist l'acord de l'Excm. Ajuntament de València, de 5 d'abril de 1982, en què era sol.licitada la cessió del Pavelló d'Esports de la Font de Sant Lluís al Consell Superior d'Esports.   
Atés que la Generalitat se subroga en els expedients iniciats per l'Administració de l'Estat en els quals no haja recaigut resolució definitiva, segons que estableix l'apartat I del Reial Decret 4009/82, de 29 de desembre, de Transferències en matèria de Cultura a la Comunitat Valenciana.   
Atés l'interés que les instal·lacions esportives siguen gestionades pels Ajuntaments del terme municipal on radiquen, i segons que preceptua l'article 3.r, 5é, a) de la Llei 13/80 de 31 de març, General de la Cultura Física i l'Esport.   
Atés el que estableixen els articles 74 i següents de la Llei de Patrimoni de l'Estat.   
En atenció a aquests motius, i a proposta del Conseller d'Economia i Hisenda, prèvia deliberació del Consell de la Generalitat Valenciana,   
DECRETE:   
Article 1.r   
Cedir l'ús del Pavelló d'Esports de la Font de Sant Lluis a l'Excm. Ajuntament de València pel termini de 20 anys, amb efectes des del dia 30 de gener de 1984.   
Aquesta cessió quedarà subjecta a les condicions següents:   
1.ª L'Excm. Ajuntament de València permetrà a la Generalitat la utilització del Pavelló Esportiu el nombre de dies a l'any que, de comú acord, determinen ambdues institucions. Aquest nombre s'inclourà en la Programació anual corresponent, aprovada per la Fundació Esportiva Municipal amb antelació suficient, segons que establesquen els Estatuts propis.   
2.ª L'Excm. Ajuntament de València haurà de comprometre's de prestar la sala corresponent i l'horari d'ús necessari de la pista central per al Centre d'Iniciació Tècnico-Esportiva, dependent de la Conselleria de Cultura, Educació i Ciència, en la mateixa forma prevista en la condició primera.   
Article 2.n  
La Generalitat Valenciana es compromet, atenent la sol.licitud de l'Excm. Ajuntament, segons acord d'abril de 1982, d'establir els corresponents convenis per a obres d'infrastructura i equipaments necessaris per a posar a punt definitivament el Pavelló entre la Generalitat Valenciana, l'Excma. Diputació Provincial de València i l'Excm. Ajuntament de València, dins dels plans provincials de construcció i millora d'instal.lacions esportives.   
Article 3.r   
La Conselleria de Cultura, Educació i Ciència, queda autoritzada a subscriure els convenis adients per al desenvolupament d'aquest Decret.   
València, a 23 de gener de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI